CELEX: 62020TN0014
Language: fi
Date: 2020-01-08 00:00:00
Title: Asia T-14/20: Kanne 8.1.2020 – Tratkowski v. komissio

23.3.2020   
            
            
               FI
            
            
               Euroopan unionin virallinen lehti
            
            
               C 95/35
            
         
      Kanne 8.1.2020 – Tratkowski v. komissio
      (Asia T-14/20)
      (2020/C 95/45)
      Oikeudenkäyntikieli: englanti
      
         Asianosaiset
      
      
         Kantaja: Michal Tratkowski (Bryssel, Belgia) (edustaja: asianajaja R. Wardyn)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 14.3.2019 tehdyn komission päätöksen, jolla kantajaa ei hyväksytty sisäiseen kilpailuun COM/2/AD12/18, ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan henkilöstösääntöjen 27 artiklaa on rikottu päätöksellä, jolla kantajaa ei hyväksytty sisäiseen kilpailuun vaaditun palkkaluokan puuttumisen vuoksi. Kantaja väittää, ettei vaadittu palkkaluokka ole tosiasiallinen osoitus pätevyydestä. Tämän seurauksena vaatimus tietystä palkkaluokasta estää kokeneiden ja pätevien hakijoiden palvelukseen ottamisen.
               
            
                  2)
               
               
                  Toinen kanneperuste, jonka mukaan yhdenvertaisen kohtelun periaatetta on loukattu ja henkilöstösääntöjen 27 artiklaa on rikottu vaatimalla tiettyä palkkaluokkaa, mikä ei vaikuta samalla tavalla väliaikaisiin toimihenkilöihin ja virkamiehiin.
               
            
                  3)
               
               
                  Kolmas kanneperuste, jonka mukaan henkilöstösääntöjen 27 artiklaa on rikottu vaatimuksella, jonka mukaan on mahdollista valita vain yksi ala, mikä estää sen, että palvelukseen otetaan mahdollisimman päteviä, tehokkaita ja ehdottoman luotettavia virkamiehiä mahdollisimman laajalta alueelta.